Isule Canarie

'E Isule Canarie song nu granne arcepelaco 'e sette isule maggiure e dduje isule minure, tutte 'e origgine vurcaneca. Song situate dint'ô ll'Oceano Atlanteco ô largo 'e ll'Africa nord-occidentale. Furmano na cummunetà autonoma d'â Spagna. 'A capitale è cundivisa tra Santa Cruz de Tenerife e Las Palmas de Gran Canaria. Anfi 'o 1927, Santa Cruz de Tenerife fuje l'uneca capitale d"e Canarie, solo doppo tale anno, 'a cundivide cu Las Palmas. Giugrafia físeca 'E Canarie song isule tropicale, situate dint'ô ll'Oceano Atlanteco, davante 'a custa 'e ll'Africa e ô deserto d’’o Sahara, poco cchiù a Nord rispetto ô Tropico d"o Cancro (ô 28º parallelo, ovvero a 's stissa autezza 'e Florida, Bahamas, Bermuda, Caraibi, Hawaii). 'E isule, pe ordene 'e 'stensione: Tenerife 2.034,21 km² (capitale Santa Cruz de Tenerife); Fuerteventura 1.659,71 km² (capitale Puerto del Rosario); Gran Canaria 1.560,10 km² (capitale Las Palmas de Gran Canaria); Lanzarote (La Graciosa) 845,90 km² (capitale Arrecife); La Palma 708,26 km² (capitale Santa Cruz de la Palma); La Gomera 369,74 km² (capitale San Sebastián de la Gomera); El Hierro 268,70 km² (capitale Valverde). L'isula cchiù vicina se truova a circa 95 km d’’a custa africana. 'E isule furmano l'ecoreggione d"a Macaronesia, assieme a Capo Verde, Madera, 'e Isule Azzorre e 'e Isule Selvagge. 'O vurcano d"o Teide, situato dint'ô l'isula 'e Tenerife, cu 'e soje 3718 metre è 'a muntagna cchiù auta d'â Spagna. 'E isule tènen' a nu clima assaje mite pe tutto l'anno ca può essere, grazzie all'nfluenza d"e alisee, alternativamente molto secco o puro cchiuttosto aumido. Aree prutette Quatto d"e 13 parche nazzionale spagnuole se truovano ncopp'ê Isule Canarie, cchiù che 'n ogne atra cummunetà autonoma: Parco Nazzionale del Teide ncopp'â Tenerife, Parco Nazzionale Timanfaya nopp'â Lanzarote, Parco Nazzionale de la Caldera de Taburiente ncopp'â La Palma, Parco Nazzionale Garajonay ncopp'â La Gomera. Cucina e prudotte tipice 'A cucina d"e Canarie è ricca 'e culore e sapure subtropicale, esotica e multietnica; è caratterizzata 'e semplicetà, varietà, ricchezza 'e ingrediente, dovute a 'a frammentazzione d"o territorio, a 'a varietà d"e prudotte d"a terra, a 'a pescosità d"e acque, ê nummeruse sedimiente culturale cca tene ricevuto durante 'a storia suja. 'O gofio è l'alimento ppe antonomasia, ca d"a notte d"e tempe ha accumpagnato 'e populazzione 'ndiggene d"e Guance, anfi a arrivà ê juorne nuoste. È fatto 'e farina ottenuta 'e ll'uorgio tustato, ma anche 'e atre cereale. Vene cunsumato 'n diverse forme: misculato cu latte, o puro cu miele, se ausa anche mangiarlo mischiato a zuppe 'e legume o a brodo 'e pisce, 'e verdura o carne. Canaria è l'uneco posto d"a Spagna addo se cunsuma. Tradizzionalmente, 'o gofio se purtava 'n na bisaccia e se 'mpastava ô mumiento cu acqua, ottenendo 'o gofio amasado ('mpastato). 'O cundimento cchiù comune è 'o mojo, na salsa ca può accumpagnà na granne varietà 'e ppietanze. 'N atro piatto molto autilizzato, a base 'e patane cotte cu 'a buccia 'n acqua e sale, cundite cu 'o mojo, piglia 'o nomme 'e papas arrugadas. Giugrafia puliteca 'A Cummunetà Autonoma d"e Isule Canarie cunsiste 'e dduje pruvince, Pruvincia 'e Las Palmas e Pruvincia 'e Santa Cruz de Tenerife 'e cue capitale, Las Palmas de Gran Canaria e Santa Cruz de Tenerife, song co-capitale d"a cummunetà autonoma. Ognuna d"e sette isule prencepale è guviernata 'e n'assemblea chiammata cabildo insular. Populazzione Tutale: 2.115.050 Populazzione d"e isule: Tenerife - 906.854 abetante Gran Canaria - 838.397 abetante Lanzarote - 141.938 abetante Fuerteventura - 103.167 abetante La Palma - 86.996 abetante La Gomera - 22.769 abetante El Hierro - 10.892 abetante Clima Nutarelle Bibbliografia Sandro Pellegrini, Le Canarie descritte dal console francese Auguste Broussonet agli inizi dell'Ottocento, 'n "Geostorie", a. 17, n. 3, 2009, pp. 319–337. Bruno Foggi, Fiori delle Canarie Alfonso Licata,"Lanzarotto Malocello,dall'Italia alle Canarie", Romma, Cummissione Taliana 'e Storia Militare d"e Menistero d"a Difesa, paggene 254, anno 2012 Vvoce currelate Arcepelaco Chinijo Rotte d"e migrante africane dint'ô Mediterraneo Papas Antiguas de Canarias La Palma Tenerife Atre pruggiette Wikimedia Commons contiene fiùre o ate file ncopp"a Isule Canarie Jonte 'e fore (ES) Sito ufficiale d’’a cummunetà autonoma d’’e Isule Canarie